
JN yomott a hangulat az országban — 
mondja gróí Apponyi Albert utolsó jászberényi be 
dében. Én meg azt mondom, nemcsak nyomott a I 
gulat, de kezd fojtóvá válni a lég körülöttünk. 

Az ország legfontosabb anyagi érdekeinek 
adása az osztrákokkal való kiegyezkedésben, a n 
zeUségi izgatások veszedelmes térfoglalása, a had' 
kiadások rémséges emelkedése, a pangás és han 
lás a polgári foglalkozás minden ágában, a kii 
dorlók, a munkanélküliek aggasztó jelenségei, 
erdélyi székelység pusztulása, a magyar birtokok 
gen kézre jutása — mind mind olyan ijesztő ti 
tek, melyek kétségtelenül bizonyítják, hogy beteg 
a szegény ország. Igen nagyon beteg. 

Mint a kigyuladt ház megrémült lakói, kai 
dunk fühöz-fához. Nem tudjuk, hol kezdjük a u 
test. Egyik kongresszus a másikat éri. Egyik java 
után jön a másik. Amint befejeztük az egyik tan; 
kozást, kezdődik a másik. Határozatokat hozi; 
egyremásra megoldunk minden kérdést elméletben. 
a gyakorlathan nincs semmi kézzelfogható eredmé 
a sok hiábavaló kapkodásnak. 

Orvosolni akarjuk a bajt s nem ismerjük a be- 
tegséget. A segitségnek ezerféle módját ajánlgatják, 
csak azt az egyetlen egy módot nem, mely rajtunk 
egyedül segíthetne : A szabad, Önálló rendelkezési jog 
megszerzését az államélet minden terén! E^ hiányzik 
nálunk. Ez a mi bajunk. Ez a bajok kútforrása. 

Csodálatos, hogy az a sok derék és okos ember, 
kik hazafias buzgalommal sietnek résztvenni a „men- 
tés" munkájában, nem gondolkoznak: váljon lehet- 
séges-e anyagi jólétet és culturahs felvirágzást terem- 
teni egy oly országban, mely nem ura saját magának? . 

Hisz ha önálló állami élet nélkül boldogulhatna 
egy nemzet, ug^' mi lehetnénk ma a legboldogabb 
nemzet. Volt rá időnk. Azokkal az apró eszközökkel, 
melyek rendelkezésünkre álltak — meg is próbáltuk 
előbbre vinni az ország sorsát, de hiába volt minden. 
Ma nagyobb az elégedetlenség, ma általánosabb a 
szegénység, mint valaha volt. Nem előre, hanem hátra 
felé megyünk. 

Azok az apró-cseprő javítgatások, toldozások és 
foltozások mind igen szép dolgok, de ezek meg nem 
mentik az országot. A nemzetek élete felett a nem- 
zetközi viszonyokat szabályozó nagy politika dönt. A 
belső bajokat mindig lehet orvosolni, de a nemzet- 
közi nagy politika hibáit és tévedéseit apró eszközök- 
kel orvosolni — nem lehet. És mi ezt be nem látjuk. 
Ezzel törődünk legkevesebbet. Egész pohtíkai életünk : 
harcz a pohár vízben. 

Azt mondják: éO — 50 év nem számit egy nem- 
zet életében. Nagyon is sokat számit. Megmutatták 
Porosz- és Olaszország, hogy mennyit számit. Mi volt 
Poroszország 50 év előtt. A jenai és auerstádti ket- 
tős csatavesztés jobban összetörte őket, mint minket 
a mohácsi vész. És hogy kiheverte az irtózatos csa- 
pásokat ! Nemcsak kiheverte, de a világ első hatal- 
massága lett. 

Mi idézte elő e bámulatraméltó hatást ? Egyedül 
az, hogy e nemzetek aspirációi kielégitést nyertek. 
Egységes, szabad, független államokká lettek. A nem- 
zeti aspirációk kielégítése csodás hatással van a né- 
pekre. Hihetetlen fokra emeU az önérzetet, munkákra 
ösztönöz, bátrakká teszi a tétovázókat és erőt Önt a 
gyengékbe. 

Ugyanakkor, midőn a poroszok és olaszok nem- 
zeti aspirációi életet, testet Öltöttek, a magyarok nem- 
zeti aspirációi eltemettettek. Az 1867-iki kiegyezkedés- 
ben van a sirja. Azok élnek, virulnak, óriási lépések- 
kel haladnak az anyagi és szellemi fejlődés utján, 
mig mi, mint szárnya szegett madár, a porban ver- 
gődve nyomorgatjuk életünket egyik napról a másikra. 

Németországban 1870-ben a nemzet aspirációi 
ki lévén elégítve, a nemzeti erő a harci győzelmek 
után röglön rávetette magát a gazdasági termelés 
terére, s ott ép oly bámulatos eredményeket ért el, 
múlt a csatatéren. Mi 1867-ben nem elégíttetvén ki 
nemzeti aspirációnkban, a közjogi harcok terére 

vagyunk kényszerítve. Hét év óta közgazdasági 
harcban állunk Ausztriával. Ezeknek a harcoknak & 
szitása, fejlesztése, erősítése, kell, hogy minden időn- 
ket és összes erőnket igénybe vegye, kell, hogy minél 
nagyobb arányokat öltsön, mert hiszen az állami 
önállóság életföltétele nemzetünknek. E nélkül — előbb 
vagy utóbb — menthetetlenül elveszünk. 

Eddig a nemzet tiszta látását elhomályosította 
a hitegetés, ámítás és hiu reménykedés köde, most 
már tisztán láthat. A köd szélfoszlott. Tények vannak 
előttünk. A kétségbeesésig szomorú lények. Most 
már számítást lehet az ország, mit adott ezért a 
kiegyezkedésért és mit kapott ezzel a kiegyezke- 



De hát ne rekrimináljunk a multak felett. Ne 
feszegessük mi most, mi volt az 1867-iki egyezsé- 
get megkötő férfiak indoka: az-e, hogy a nemzet és 
uralkodó között a multak eseményeinél fogva még 
nagy volt a bizalmatlanság s nem akarták feszíteni 
a húrt, tehát inkább engedtek, mint ujabb szenve- 
déseknek menjenek eléje; az-e, mert csakugyan hit- 
ték, hogy a két birodalom életföltételeí megkíván- 
ták a közjogi alapnak olyatén való átalakítását, amint 
azt megcsinálták; az-e, mert valósággal az volt a 
meggyőződésük, hogy a magyar korona országainak 
a pragmatika szankció által is biztosított közjogi ön- 
állósága is sértetlenül meg lesz óva a kiegyezkedés 
által — ne feszegessük most már ezeket. Akár mi 

indok vezette őket, elég az hozzá, hogy rettenetesen 
csalatkoztak föltevéseikben. 

Az a két cél, melyet a kiegyezkedésnek meg 
kellett volna valósítani, hogy Magyarország culturális 
és anyagi fejlődésének és felvirágozásának útjából az 
akadályok elháritassanak és az ország souveraenitása 
is sértetlen maradjon — nem lön megvalósítva, nem 
is lesz megvalósítható soha a mai politikai rendszer 
mellett. Ezt a folyvást lapasztalható tények cáfolha- 
tatlanul bizonyítják minden nap. Nem lesz megvaló- 
sítva az a harmadik cél sem, mely a legfontosabb volt 
a kiegyezkedés megkötésénél, hogy a két állam összes 
vódereje egyesHtessék a nagyhatalmi állás fentartá- 
sára és erősítésére. Eddig a két állam Összes védere- 
jének egyesítését, igaz, még nem tette próbára semmi 
európai bonyodalom. A hiu reménységben élök kiáb- 
rándítására, igaz, az események még nem szolgáltattak 
alkalmat. De ha eljö az alkalom, ha eljö a megpró- 
báltatás ideje, ki fog derülni, hogy a véderő közössége 
a jövőben ép oly kevéssé nyújt biztonságot, mint a 
hogy nem nyújtott biztonságot a múltban sem. 
óriási nagy gépezet, igaz, ez az osztrák-magyar 
hadsereg. De csak gépezet, erkölcsi rugók nélkül 
Erkölcsi rugók nélkül pedig győzni nem lehet, A 
háborúban a siker felett az erkölcsi rugók hatá- 
roznak — megmondta ezt már nagy Napóleon. 

Nem lévén elérve a cél — a politika, a józan ész, 
az önfenlartás Ösztöne mind azt parancsolják, keres- 
sünk tehát más utat és módot ezen célok megva- 
lósítására. Menjünk el a bajok kutforrásáig. Ausztriá- 
val összekötött közjogi helyzetünkben van a baj. Ott 
kell kezdeni az orvoslást, 

„Nem lehet a közjogi helyzeten változtatni" — 
halljuk minden oldalról. 

„Higyjék el nekem tisztelt képviselőtársaim, ott 
a függetlenségi párton, mi is jóbh szeretnők, ha azon 
a helyen, ahol most Európában az osztrák-magyar 
monarchia áll, csak egy nagy és hatalmas Magyar- 
ország állana, olyan Magyarország, aminő a Korvin 
Mátyásé vagy a Nagy Lajosé volt, mely a többi nag:y- 
hatalmak sorában egyenrangú tényezőként szerepel- 
hetne. De a történeti fejlődést, a történeti fejlődésen 
nyugvó államalakulást nem lehet megváltoztatni." 

Ezeket mondta gróf Csáky Albin, a kormánypárt 
egyik főembere, volt miniszter, most a felsőház elnöke, 
egyik beszédében. 

De hát ha ők is, ott a kormánypárton, jobb sze- 
retnének egy önálló, nagy, hatalmas országot látni a 
mostani tartomány helyett, mért nem csinálják meg ? 

A történeti fejlődésen nyugvó állam alakulást nem 
lehet megváltoztatni — mondja Csáky Albin gróf. 

Mit jelentsen ez? A történeti fejlődésen nyugvó 
államalakulást meg lehetett változtatni 1687-ben, 
midőn a királyválasztás jogáról lemondott az ország? 

Meg lehetett változtatni 1723-ban, midőn a nö-ági 
örökösödést elfogadtuk, meg lehetett változtatni 
IS^S-ban, midőn a népképviseleti rendszert behoztuk; 
meg lehetett változtatni 1867-ben, midőn a dualiz- 
mus alapján az ország közjogi helyzete uj átalaku- 
lást nyert? A történeti fejlődésen nyugvó állam- 
alakulások lényeges megváltoztatásai voltak ezek. 
Eddig tehát lehetett a történeti fejlődésen nyugvó 
állam alakulásokat megváltoztatni, csak most nem lehet ? 
Talán valahol az Örök végzet könyvéből olvassa ki 
Csáky Albin gróf (s a többi kormánypárti vezérférfiu, 
kik vele egyetértenek) hogy a magyar államátalaku- 
lást az első ezer évig lehet folyton-folyvást változ- 
tatni, de a második ezer évben már többé nem lehet. 
Elértük fejlődésünk határának végpontját. Államala- 
kulást változtatni többé nem lehet. Csodálatos egy 
logika ! Ha igy gondolkoztak volna a mi őseink, akkor 
nem lehetett volna sem a király szabadválasztás 
jogát eltörülni, sem a pragmatika szankciót megcsinálni, 
sem az ISi'S-iki törvényeket életbe léptetni, stm az 
1867-iki kiegyezkedést megkötni. Ezek a történeti 
fejlődésen nyugvó államalakulásokat mind megváltoz- 
tatták, még pedig gyökeresen megváltoztatták. 

És tudja-e Csáky Albin gróf, mit jelentenek az 
ilyen nyilatkozatok? Midőn azt mondja: „Mi is jobb 
szeretnénk itt egy nagy és hatalmas Magyarországot", 
az annyit jelent, hogy a kormánypárt, vagyis az 
országgyűlés többsége is jobb szeretne itt egy nag^' 

és hatalmas Magyarországot — de nem lehet. Ha 
pedig a törvényhozás egyik faktora nem teheti azt, 
amit „johb szeretne", annak csak egy akadálya lehet. 
Ez az egy akadály a lörvényhozás másik faktora: a 
idrály. Mert ha a király is „jobb szeretne" itt egy nagy, 
hatalmas Magyarországot, és az országgyűlés többsége 
is jobb szeretne — no hát akkor megvolna. Egy 
országban, hol nemzet és király egyet akar, az állam 
átalakulásának semmi sem állhatja útját. Csáky Albin 
gróf kijelentései tehát egyedül a király ellenállására 
céloznak, azért, mert nem történhetik meg az, mit 
az országgyűlés többsége is „jobb szeretne." 



Ily meggondolatlan beszédek rémséges módon 
megnehezítik a követendő út tiszta áttekintését. Ily 
nagy pozíciókat elfoglaló államférfiak könnyelműen 
odavetett nyilatkozataira nem csoda, ha az ellenzék 
részén is fölmerülnek oly kijelentések, miszerint 
Magyarország állami önállóságát és függetlenségét csak 
külesemények folytán lehet elérni. Nem csoda, ha 
sokan arra a meggyőződésre jutnak, hogy Magyaror- 
szág állami érdekei kielégítést nem nyerhetnek, mig 
Ausztria fel nem bomlik, mig az uralkodó-ház ott 
nem hagyja az osztrák császári koronát. 

A bizalmat nemzet és király között, a hitet egy 
jobb jövő iránt — ez uralkodóház alatt, senki soha. 
jobban meg nem ingatta, mint ahogyan most megin- 

galják a mi vezető államférfiaink — tetteikkel és 
beszédeikkel. 

Ha a nemzetnek valamely jogos követelése nem 
nyerhet érvényesülést, azt sejtetik rögtön a miniszterek, 
hogy ellene van a király, ellene van az uralkodóház. 
Hivatalosan sohasem lett ugyan ez az ország előtt con- 
statálva, de terjesztik kéz alatt, négyszem közt, titok- 
ban, hogy a loyaiis alattvalókat kívánságaik további 
hangoztatásától örökre elnémítsák. 

Tisza Kálmán kezdte el ö felsége személyét saját 
elvtelenségeinek takarójául felhasználni. Most már 
követi Széli Kálmán a kiegyezkedésben. 

Tisza Kálmán mondta az önálló magyar bank 
kérdésében, hogy ö felsége aggályait nem volt képes 
eloszlatni, tehát lemondott ö is az országnak az Önálló 
bank felállítás iránti jogáról. Lehet, voltak aggályai Ö 
felségének, lehet, nem voltak. Tisza Kálmán egész 
politikai élete hazugság volt. Ki adhat hitelt Tisza 
Kálmán szavainak ? De ha csakugyan voltak ö felsé- 
gének aggályai, miket Tisza Kálmán nem tudott elosz- 
latni, mi következik ebből ? Az, hogy hagyta volna 
ott Tisza Kálmán a helyét és majd jött volna más, 
aki képes lett volna eloszlatni ö felsége aggodalmait ; 
vagy ha az a másik sem lett volna képes eloszlatni 
az aggodalmakat, jött volna egy harmadik, de az 
ország jogának érvényesülését gyáván elejteni nem 
lett volna szabad semmi körülmények között. 

Felhoztam már egy alkalommal, de felhozom 



-abvGoo»^lc 



12 

ujból, mert rendkívül tanulságos és jellemző, hogy 
Bécs városa megválasztotta Luegerí polgármesterévé. 
Ö felségének aggodalmai voltak és Lueger megválasz- 
tatását nem hagyta helybe. Ha Bécs város választó- 
polgárai politikailag ép oly elvtelen és jellemtelen 
emberekből állt volna, mint Tisza Kálmán, ugy egy- 
szerűen elejtették volna Luegert és más polgármes- 
tert választanak. Bécs város polgárai azonban az elv 
emberei voltak, megmaradtak a mellett, a mit komolyan 
megfontolva egyszer elhatároztak és megválasztották 
Luegert másodszor is, harmadszor is, Ö felségének 
minden aggodalma dacára. S mit tett ö felsége ? 
Látva a nép kitartó ragaszkodását elvéhez és meg- 
győződéséhez, Ö ejtette el aggodalmait és megerősítette 
Luegemek polgármesterré történt megválasztását. Ahol 
a népek erős elhatározása oly félreismerhetlen módon 
megnyilatkozik, ott meg kell szűnni az ö aggodal- 
mainak — gondolta ö felsége. — És meg is 
szűnt. 

Semmi kétség benne, hogy ha Tisza Kálmán ott 
hagyja helyét és az utána kővetkező miniszterelnök 
ujból előáll az önálló bank felállításának követelésé- 
vel, vagy ha ez még nem volt volna elég, a harma- 
dik miniszterelnök sem tágított volna egy hajszálat 
sem követeléséből, ma már megvolna az önálló magyar 
bank meg az önálló vámterület is — oly igaz, mint- 
hogy isten van az égben. 

Aki figyelemmel kíséri az eseményeket, hiszen 

számos példát találhat, mely királyunk alkotmányos 
érzületét fényesen bizonyítja. Felsorolok néhányat: 

1861-ben, az első országgyűlésnek, a meghivó 
levél értelmében, Budán kellett volna tanácskozásait 
tartani, az 1848-iki törvény ellenére, mely Pestet jelöli 
ki az országgyűlés helyéül. Minden felszólalás siker- 
telen volt. A koronatanács Bécsben, melynek tagjai 
között magyar államférfiak is voltak, mereven ragasz- 
kodott a meghivó-levél tartalmdJioz, s követelte, hogy 
az ülések Budán tartassanak. Apponyi György gróf 
országbiró, látva, hogy igy az országgyűlés meg sem 
fogja kezdhetni tanácskozásait s mindjárt az első lépés- 
nél hajótörést szenved ö felségének kiegyezkedési 
kísérlete, saját felelősségére a Budán történt megnyitás 
után rögtön Pestre tette át az országgyűlés tanács- 
kozásait — a Bécsből vett utasítás ellenére. Apponyi 
György gróf még aznap este felsietett Bécsbe Ő felsé- 
géhez, hogy tettének következményeivel leszámoljon. 
De mekkora volt meglepetése, midőn ö felsége gratu- 
lált neki, s teljes helyeslésével találkozott, hogy 
félszeg tanácsosai által reátukmált rendeletet komo- 
lyan nem vette. 

Ma is életben van több oly intézkedés, mely 
sérti a nemzet jogait és Önérzetét, miket ha nem 
respektálnánk, azzal az uralkodó mit sem törődnék, 
mert nem az ö intencióiból vannak még életben, 
hanem az udvar körében élö régi reakciondrius 
emberek intézkedése folytán. Csak magyar állam- 

férfiak kellenének, kikben van eréíy és bátorság ezen 
régi reakcionárius emberek intézkedését semmibe sem 
venni! De ezekkel kikötni a magyar miniszterek nem 
mernek. Féltik a hivatalukat. 

1868-ban a koronázási nemzeti ajándékot 500,000 
forintot, a honvédeknek adta a király. Ha azt tanácsolják 
vala neki, hogy nem csak az élőket, hanem a holta- 
kat is meg kell engesztelni, semmi kétség benne, 
hogy az aradi vértanuk sirhantja fölé ö emelteti az 
emlékszobrot. Ez a második lépés csak logikai követ- 
kezése lett volna az első lépésnek. Aki az élőknek 
kezet nyújt a feledés jeléül, az a holtak sirjára is 
hullat egy virágot a megbánás fájö érzetének fejében. 
Csak egy nemes sziv bátor tanácsa kellett volna 
hozzá. 

Hogy Kossuth Lajos halálakor királyunk nem adott 
kifejezést részvétének, ahoz csak ily nemes sziv bátor 
tanácsa hiányzott. Aki adománya által kezet nyújt a 
legutolsó honvédnek is, az nem vonakodhatik részvé- 
tét kifejezni a legelső honvéd sirja felett sem. Az olasz 
király levélben fejezte ki részvétét egy republikánus 
római triumvir halála felett, aki nem vállalt képvise- 
lőséget, csak azért, mert neki nem akart hűséget es- 
küdni. Az angol király vendégül látla magánál a boer 
vezéreket, kik néhány hónap előtt még élete és trónja 
ellen törtek. Ferencz József király van olyan nemes 
gondolkozású ember, mint akár Umberto király, akár 
Edvard király. A bécsi udvar szükeszü, gyáva, reak- 

cionárius tanácsadói egyedül az okai, hogy királyunk- 
nak még humánus, nemes gondolkozását is kétsé- 
gessé teszik a világ előtt. 

Midőn — Szlávy miniszterelnök idejében — 
egy magyar leszámitoló bankról szóló törvényjavas- 
latot akart a kormány a magyar országgyűlés elé 
terjeszteni, az osztrák kormány belekapcáskodott 
s ö felsége e tárgyban „közös" értekezletre hivta 
fel Szlávy József miniszterelnököt Bécsbe. Ez hó- 
dolatteljes tisztelettel ugyan, de a leghatározot- 
tabb hangon jelentette Iti, hogy ö olyan ügyben, 
mely Magyarországnak kizárólag belügye, osztrák mi- 
niszterekkel együtt nem tárgyal. Nem is tárgyalt. Ö 
felsége helyeselte a magyar miniszterelnök álláspont- 
ját, a közös értekezletből nem lett semmi, bár Ö hivla 
meg arra a miniszterelnököt az osztrák udvari em- 
berek félszeg tanácsára. 

1871-ben Csehországnak, melynek ép oly két- 
ségbevonhatlan jogai vannak az állami önállóságra 
mint nekünk, megígérte ö felsége, hogy a cseh király- 
ság jogainak elismerését koronázási esküvel fogja 
ismét megujitani. Meg is tartotta volna, ha tanácsosai 
mindenféle falra festett rémek ijesztgetéseivel meg 
nem akadályozzák benne. Véghetetlen sajnálatos, hogy 
magyar államférfi keze volt benne. Különös szeren- 
csétlensége kü-ályunknak, hogy midön Magyarország 
jogainak elismeréséről van szó, akkor az osztrák 
államférfiak esnek neki, mikor pedig az osztrák népek 

szabadságát akarja életre kelteni, abban meg a magyar 
államférfiak akadályozzák. 

1888-ban kétségtelen jelét adta királyunk, hogy 
az ö ideálja is az volna, ha itt egy nagy, egységes 
magyar nemzeti állam alakulhatnék. Fiát, Rudolf trón- 
Örököst, egyenesen leküldte hozzánk, hogy az erdé- 
lyi magyar közmívelödési egylet javára Budapesten 
rendezett nemzeti ünnepeién tevékeny részt vegyen. 
Nagyon szépen mondta Károlyi István gróf a felső- 
magyarországi közmívelödési egylet nagygyűlésén, 
Nyitrán, hogy királyunk, midőn megengedte RezsÖ 
királyfinak, miszerint résztvegyen az erdélyi magyar 
közmívelödési egylet javára Budapesten az általa ren- 
dezett nemzeti ünnepélyen, ezáltal kétségtelenné tévé a 
magyar közmívelödés iránti meleg érdeklődését. „Az ak- 
kori kormány félt, habozott, — monda Károlyi István 
gróf — de a király nem habozott, nem félt, leküldé 
fiát közénk, mintegy igy szólva általa: Áldásom ki- 
sérje nemes és jóságos munkátokat." 

Hogy az egységes magyar nemzeti állam azóta 
nem halad a megvalósulás felé, nem fejlődik, nem 
erősödik, hanem inkább a széthúzás, a nemzetiségi 
izgatás megdöbbentő jeleit látjuk folyton folyvást sza- 
porodni, annak oka nem a király, hanem oka a kor- 
mány, mely a nemzeti egységen ejtett minden gya- 
lázatos sérelmet eltűr, büntetlenül hagy, okai vagyunk 
mi magunk, kik az igazi lelkesedést fellobbanó szalma- 
lánggal, a soha nem ernyedő tevékenységet üres 

hűhóval véljük pótolhatni. Nemzeti aspirátiókat igy 
niegvalósitani nem lehet. Támogatásunkra eljöhet a 
király, de lelkesedést, erőt, kitartást nem Önthet belénk. 
Midőn a kormány a polgári házasság behozata- 
lát elhatározta, Ö felségének súlyos aggodalmai vol- 
tak. De mikor értesült arról, hogy annak elejtése be 
sem látható válságokba sodorná az országot, aggo- 
dalmai felett győzedelmeskedett az alkotmányos elv. 
Aggodalmai más államok alkotmányos fejedelmei- 
nek is vannak. De a tanácsosok, ha arratermett 
emberek, erélylyel, észszel és határozottsággal eloszlat- 
ják az ilyen aggodalmakat. AngUa királynéja, Vik- 
tória, egyszer vonakodott valamit aláimi s a minisz- 
ter sürgetésére azt mondta : „Én Anglia királynéja 
vagyok." — „Én pedig az angol nép vagyok" — felelt 
neki vissza a miniszter. S a királyné szó nélkül alá- 
irta az okmányt. 

* 

Nagyjelentőségű dolgok ezek, bármily kicsinyek- 
nek látszanak. Azt jelentik, hogy ha ö felsége oldala 
mellett mindig arratennett, nagy koncepciójú állam- 
férfiak állanának mint tanácsadók, a két birodalom 
népei nem sinlödnének a mai nyomorúságos állapot- 
ban. Azt jelentik, a mit folyton hangoztatok és fogok 
hangoztatni mindig, hogy alkotmányos államban min- 
dig minden kormányzási helytelenségért, roszért egye- 
dül és kizárólag a minisztereket kell okolni. Ezeknek 
vagy észbeli, vagy érzelembeli vagy jellembeli fogyá- 

tékosságuk az oka minden nyomorúságunknak. Ha az 
uralkodók nem találnának szolgalelkü eszközöket káros 
intézkedéseik végrehaj tásárít, akkor tehetetlenek len- 
nének még az oly uralkodók is, kikben rósz indulatok 
lakoznak. Azért a kétségbeesésig sanyargatott népek 
kitörésének legészszerübb megnyilatkozása az, midőn 
nem az uralkodókat szidják a nagy szenvedésekért, 
hanem lámpavasra húzzák azok tanácsosait. 

Mindig mélységes hazafiúi aggodalmat érzek, 
valahányszor a képviselőházban, sajtóban, vagy akár 
az országban bárhol, elvbarátaim keserű kifaka- 
dásokban támadják a népek jogainak csorbításáért 
a király személyét. Nincs az az erős és kíméletlen 
kifakadás, melyet az ország jelenlegi elviselhetetlen 
hely^.ete nem igazolna. De a kifakadásokat nem a 
király személye, nem az uralkodó-ház ellen, hanem 
azok tanácsosai, a miniszterek ellen kell intézni. 

Ha az áUamélet bármely terén elkövetett jogta- 
lanságokért nem a minisztert, hanem a király sze- 
mélyét támadjuk, két végzetes hibát követünk el. Elő- 
ször felmentjük a felelősség alól azt, ki egyedül fele- 
lős minden kormányzási intézkedésért, a minisztert; 
másodszor azt, hogy az igazságtalan támadások által 
keserűséget keltünk a kü-ályban, magunk ellen, — nem 
személyeinket értem, személyeinkkel keveset törődöm 
— de az elvek ellen, melyeket képviselünk. Gyenge 
jellemű miniszterek mindig szívesen lá^ák azt, ha 
az ellenzék a király személyét támadja, mert ezzel 

erősítik állásukat — Ök figuráihatván ottfenn, mint 
egyedül igaz hivei a trónnak. Ugy tüntetik fel magu- 
kat, mint egyedüli támaszait a dinasztiának, ellen- 
szenvet keltenek az uralkodóban az ellenzék iránt, 
kiket, szerintök, meghallgatni annyi, mint a dinasztia 
ellenségeivel barátkozni. 

Érzem én, tudom én, hogy nehéz a feledés. A 
gonoszságnak oly mérhetetlen nagy foka, erkölcsnek 
jognak, törvénynek és igazságnak oly gálád lábbal- 
tlprása, mint a minőkkel nemzetünk története tele 
van, irtózatos nyomokat hagy hátra a népek életé- 
J>en. Nem lehet azt egyszerre megsemmisíteni. Temető 
ez ország, amerre szemünk eltéved, függetlenségünk 
szent ügye lánglelkü vértanúinak emlékezete kísért 
mindenütt. Ezeknek látása, térdre borulni késztet 
minden igaz hazafit az ájtatos kegyelet. Ezeknek látása 
nem alkalmas arra, hogy hitet, bizalmat keltsenek ben- 
nünk a jövő iránt. Érzem én ezt, tudom én ezt. De hát 
mi politikát cánálunk most. Nem érzelmek, hanem 
érdekek vezessenek beimünket az ország sorsiak 
intézésében. Nem az érzelmeinkre kíváncsi most a nem- 
zet, hanem tetteinket lesi. 

A király koronázása forduló-pontot képez Magyar- 
ország történetében. A koronázás előtt egy absolut 
uralkodóval szemben jogaink védelmére a passzív el- 
lenállás mellett csak egy eszközünk volt: a fegyver. 
A világhelyzet változásától, a külhatalmak segélyétől 
vártuk és reméltük állami függetlenségünk helyreál- 

Utasát. Ma egészen más a helyzet. Ma az alkotmá- 
nyosság útja áll előttünk. Ma az alkotmányosság által 
nyújtott fegyvereket kell kihasználni. De ezeket aztán 
ki kell használni teljesen. 

Ha 1867-bea az engedékenység volt fegyverünk, 
hogy nemzet és uralkodó a kiengesztelödés útjára 
rátérhessenek, most az erélyesség legyen fegyverünk a 
jogok teljességének megnyerésében, hogy a kiengeszte- 
lődést állandó és zavartalan békesség követhesse. 

A kiengesztelödés óta elegendő idő telt el, hogy 
nemzet királyát, király nemzetét megismerhesse, de 
ezen kölcsönös megértésnek állandő frigyben kell vég- 
ződni, mely a nemzet minden jogának visszaadásá- 
val betetőzi a bizalmat és zavartalan ragaszkodást 
szül nemzet és király között. 

Ez jelenti azt, hogy a politika az exigencíák tudo- 
mánya. A czél mindig egy és ugyanaz ; ma is az, 
ami a koronázás előtt volt : Magyarország állami Ön- 
állóságának kivívása, mely egyedüli mód a nemzet 
boldogulhatására és amely nélkül nemzetet nagygyá, 
megelégedetté, boldoggá tenni soha nem lehet. A czél 
nem változott, csak a fegyverek változtak ugyanan- 
nak a czélnak az elérésére. 

A czél elérésére nem szabad minden időben, 
minden körülmények között az egyszer megválasz- 
tott úthoz és módhoz ragaszkodni. Ami helyes ut és 
mód volt tegnap, az nem helyes ut és mód ma, 
ugyanannak a czélnak az elérésére. Az utak és mő- 

dok változhatnak, csak a czél maradjon válto- 
zatlan. 

Egy hosszú élet kínos szenvedései és csalódásai 
vitték rá királyunkat, hogy magát megkoronáztassa. 
Az alkotmányosság terén meg is fog maradni, mert 
minden más utat és módot, mely egy uralkodó ré- 
szére még nyitva áll, már ö megpróbált s egyik sem 
vált be. De meg is akar maradni, azt bizonyltja az 
a tény, hogy 35 év óta, mióta királyunk megkoro- 
náztatott, egyetlen egyszer sem tapasztalta a két bi- 
rodalom népe, hogy neki az alkotmányos formákhoz 
való szigorú ragaszkodás terhére van, söt épen ellen- 
kezőleg, arról győződhettek meg, hogy évekig tartó 
osztrák parlamenti válságok daczára föltétlen hive az 
alkotmányos életnek. Hogy népei nem élvezhetik az 
alkotmányosság áidásait, annak nem ö, hanem mi- 
niszterei, tanácsosai az okai, akik tehetetlenek és 
képtelenek oly politikát csinálni, mely a népek tel- 
jes megelégedése mellett az uralkodót is megkímélné 
a sok meghurczoltatástól. 

Nem tartom tehát czélravezetönek, hogy mi, al- 
kotmányos viszonyaink között — csak a multa.kra 
való hivatkozással vagy a multak által fölkeltett ér- 
zelmeknél fogva bizalmatlankodjunk királyunk igazi 
alkotmányos érzületében, még mielőtt az alkotmány 
által rendelkezésünkre álló fegyvereket ki nem hasz- 
náltuk 8 az alkptmányosságot ki nem próbáltuk. 

Nekünk ki kell próbálni az alkotmányosságot. 

Mi azt nem mondhatjuk, hogy a nemzet jogos 
igényei Idelégithetést nem nyerhetnek — mert hiszen 
még meg sem kisérietlük. Első és legfontosabb köter 
lességünfc tehát a nemzet igazainak kivivására meg- 
tenni a kísérletet. 

Miben áll az alkotmányosság ezen kipróbálása? 
Az magának az alkotmányos életnek természetéből 
folyik. De megmondta ezt Kossuth Lajos is. Kossuth 
Lajosnak igaza van, Müit mindenben, ugy ebben 
is. Mit akartak az 1848-iki törvények alkotói elérni ? 
Kossuth Lajos erre irataiban következőleg válaszol: 

„Azt, hogy oly intézményes biztosítékokról gon- 
doskodnak, melyek Magyarország törvényes önállósá- 
gát nem teszik többé ki a folyton megújuló megtá- 
madásoknak s a magyar nemzetnek soha sem jutott 
eszébe szakítani akarni a pragmatica sankcióval, mert 
meg lesz valósítva annak azon föltétele, hogy Magyar- 
ország egész kormányzati rendszerében független és 
saját önállósággal biró oly szabad ország, mely semmi 
más országnak vagy népnek nincs lekötve." 

„Én, — mondja Kossuth Lajos — saját szemé- 
lyemre nézve levontam az 18-i8-iki loyalis igyekeM 
meghiúsulásából a tanulságot : az Összeférhetlenséget. 
De a nemzet más helyeetben van. Miután Ferencz 
József fejedelemnek magyar királylyá megkoronázá- 
sává! a nemzet a Habsbui^-házzal a kiengesztelödés 
útjára tért, az ellentétes érdekek kiegyeztetésére 

1848-ban megkisérlett mód sikerülhetése felöl az utolsó 
szó még nincs kimondva. Az én általam Összeférhet- 
lennek üu-tott osztrák császári és magyar királyi 
comulatió ellentéteinek az 1848-iki alapon a nemzet 
megelégedésére Megyeztetése vagy ki nem egyedeüietése 
olyan kéi'dés, amely még gyakorlatilag nincsen eldöntve^ 

ügy van. Tökéletesen igaza van Kossuth Lajos- 
nak. Az 1848-ban megkisérlett mód : Magyarország 
állami önállóságát és függetlenségét biztositani, ha nem 
sikerült akkor, sikerülhet most. Az utolsó szó erre 
nézve még nincs kimondva. Ez a mai politikai rend- 
szer fejleszthető, módositható a nemzet teljes megelé- 
gedésére. Az még nincs eldöntve, hogy nem fejleszt- 
hető, nem módositható. Az még nem bizonyosodott 
be, hogy a mai rendszer — alkotmányos úton-módon 
— nem változtatható-e meg a nemzet érdekeinek 
megfelelöleg. Ez még kérdés. Ezt felderíteni a mi fel- 
adatúiul. Lehet, az fog kiderülni, hogy ez a jelenlegi 
alkotmányosság nem egyéb, mint egy álcázott abszo- 
lutizmus, mely mellett a nemzeti akarat soha sem 
érvényesülhet, — s ez esetben tudni fogjuk hazafiúi 
kötelességünket — de ez ma még nincs kiderítve. 
Ezt kideríteni a mi feladatunk. Az osztrák császár es 
magyar király közti ellentétek kiegyeztethetők-e vagy 
sem, az a gyakorlatban még eldöntve nincs. Azt 
eldönteni most a mi feladatunk. 

De hát mikor lesz, mikép lesz az utolsó szó 
kimondva, hogy az 1848-ban megkisérlett mód, vagyis 

Magyarország állami önállóságának helyreállítása sike- 
rülhet-e vagy nem ? Mikor lesz az gyakorlatban el- 
döntve, hogy az osztrák császár és magyar király 
közti ellentétek a nemzet megelégedésére kiegyeztet- 
hetök-e, vagy ki nem egyeztethetők? 

Erre a kérdésre a következőket válaszolom: 

Ma alkotmányos életet élünk. Mi az alkotmány ? 
A nemzet akaratának a teljesítése. A nemzeti akarat 
érvényesülhetése — alkotmányosság. A nemzeti aka- 
ratnak nem érvényesülhetése — abszolutizmus. Mikép 
nyilatkozik meg a nemzet akarata alkotmányos állam- 
ban? A törvényhozás által. 

Magyarország törvényhozása kinyilatkoztatta-e 
már a nemzet abbeli akaratát, hogy kívánja az ön- 
álló magyar hadsereget, vagy azt, hogy kívánja az 
önálló magyar külképviseletet, vagy azt, hogy kívánja 
az önálló külön vámterületet, egy szóval, kivánja az or- 
szág Önálló állami függetlenségét, ugy a politika, mint 
a közgazdaság minden terén? 

Nem. Ezt a mi törvényhozásunk 1867 óta még 
soha ki nem nyilatkoztatta. A mi törvényhozásunk ily 
kérelemmel még sohasem járult a király elé. A király 
még sohasem jutott abba a helyzetbe, hogy nyüatkoz- 
kassék: hajlandö-e a nemzet ebbeli kívánságait telje- 
síteni vagy nem. A nemzet törvényhozása az áüami 
önállóság ezen nélkülözhetlen föltételeinek megadá- 
sát sohasem kérte a királytól, tehát a király meg sem 
adtatta. A törvényhozás meg sem ismertette a király- 

lyal a nemzet ebbeli óhajtásait, tehát a király nem 
is teljesithette. A nemzeti akarat törvényszerűen, alkot- 
mányos formákban soha meg nem nyilvánult, tehát 
törvényszerűen soha az alkotmányos király sem 
nyilatkozhatott. 

Miféle örült beszéd tehát, mily bolonditása a 
nemzetnek, mely megrágalmazása az uralkodónak, 
azt mondani, a nemzet ebbeli jogos kívánságai nem 
teljesülhetnek, mert a király nem akarja. 

Egyik nap azt hirdetni, hogy királyunk a „leg- 
alkotmányosabb uralkodó*' Európában, másik nap 
pedig azzal állni útját a nemzet jogos követeléseinek, 
hogy a király nem akarja. Ráfogni a királyra, hogy 
ha a nemzet sérelmei orvosoltatnának, akkor a király 
„hiába élt" volna — ez vagy hazugság vagy ámítás. 
A kettő közül egyik nem lehet igaz. Ha ellenszegül 
nemzete akaratának a király, akkor nem a „legalkot- 
mányosabb uralkodó", ha pedig alkotmányos uralkodó, 
akkor hazugság minden szó, mely a királyt állítja 
oda anyagi vagy szellemi fejlődésünk akadályául. 

Hol van a magyar törvénybozásnak abbeli hatá- 
rozata, mely az önálló államiság föltételeit : a külön 
véderöt, külön diplomáciát, a gazdaság minden ágá- 
ban való önálló rende'kezési jogot követeli ? És hol 
van a törvényhozásnak a király elé terjesztett ezen 
határozatára a válasz? Sehol. Ilyen határozat nincs. 
Tehát válasz sem lehet. 

Ha a nemzet képviselőtestülete látva a minden 

téren bekövetkezett anyagi pusztulást, látva a meg- 
élhetés kényszere áJtal kergetett kivándorlók száz- 
ezreit, látva a magyar nemzeti állam egységének zül- 
lését a nemzetiségi vidékeken és megértve azt, hogy 
mindennek gyarmati helyzetünk az oka, mert nem 
vagyunk ura saját sorsunknak. Önrendelkezési jogunk 
az állam életbevágó legfőbb ügyeiben nincs, ennél- 
fogva nincs hatalom a kezünkben s akinek nmcs 
hatalma, annak nincs tekintélye sem — ha mindezt 
látva és megértve, szörnyű tespedéséböl felocsúdna a 
törvényhozás és komoly méltósággal, mint nemzet- 
hez illik, erős elhatározással, mint törvényhozóknak 
kötelességük, arra határozná el magát, hogy — mint 
a nemzet megélhetésének nélkülözhetlen föltételét — 
az önálló államiság minden attribútumát követelné Ö 
felségétől — a kérdés meg lenne oldva. Mert vagy 
teljesítené az uralkodó a törvényhozás kívánságát 
vagy feloszlatná az országgyűlést. Az országgyűlés 
feloszlatására, uj választások elrendelésére jogot ad 
az alkotmány az uralkodónak, megtudandó, helyesU-e 
a nemzet a volt képviselői által követett politikát vagy 
nem ? Ha azonban az uj országgyűlés a régi fel- 
oszlatott országgyűlés álláspontjára helyezkedik, ha 
annak határozatait az uj országgyűlés is magáévá 
teszi és azokhoz szigorúan ragaszkodik, akkor az 
uralkodó előtt csak két ut van : vagy teljesíteni a 
nemzet akaratát vagy félrelökni az alkotmányt és 
abszolút hatalommal uralkodni. 

Ekkor lesz az utolsó szó kimondva, de ma még 
nincs kimondva. Ekkor lesz gyakorlatilag eldöntve, 
hogy a mi alkotmányos életünk igazi alkotmányos- 
ság-e vagy csak merő szemfényvesztés ? Ekkor lesz 
eldöntve, hogy az osztrák császár érdekei és a 
magyar király érdekei közti ellentétek kiegyeztethe- 
tök-e vagy ki nem egyeztethetők. De ma még nincs 
eldöntve. 

Ezt eldönteni, föltétlen érdekében van még 
azoknak is, kik abban a hitben élnek, hogy minden 
kiegyenlítési kísérlet hiábavaló, hogy minden törek- 
vésnek csalódás lesz a vége. A kísérletet megtenni 
ezeknek is kötelességük. így nyernek erkölcsi alapot, 
jogosultságot: más fegyverekhez nyúlni. A sorrendet 
minden körülmény között meg kell tartani. Execu- 
cióhoz előbb nem nyúlhatok, mig jogos követelésem 
érvényesítését rendes, törvényes ulon meg sem kísér- 
lem. Miért kiugorni az ablakon, mig meg nem pró- 
bálom, hogy az ajtón nem jöhetek-e ki ? A nemzet- 
nek ki kell meríteni az alkotmányos fegyverek egész 
tárházát, mielőtt más fegyverekhez nyúlna. Mi még 
ki nem mentettük s így nem is mondhatjuk, hogy 
Magyarország állami önállósága alkotmányos utón el 
nem érhető. 

Az a kérdés tehát, bir-e elegendő erővel és 
hazafisággal az alkotmány kipróbálására a mi mostani 
tövényhozásunk ? 

Nem bir. A mi törvéQybozásunkban sem bit, 
sem erö, sem akarat nincs. A mi törvényhozásunk 
nem számit. Ha jogtalan meg terbeltetésbe akarják 
belevenni az országot, vagy a nemzetnek valamelyik 
jogát megnyirbálni vették czélba, ugy sok különböző 
faktor bozzájárulását megnyerni szükségesnek talál- 
ják ugyan, de azzal senki sem törődik, hogy mit 
szól majd hozzá a képviselőház. Ez nem számit. 
Tudja mindenki, hogy azt fogja tenni, amit a kor- 
mány akar. Igazi alkotmányos országban a törvény- 
hozás kifolyása : a kormány. Nálunk a kormány kifo- 
lyása a törvényhozás. Nálunk olyan a parlament, a 
minőnek azt a kormány kivánja. Ha ma a kormány 
azt mondja, legyen külön vámterület, hát a parlament 
rámondja, Jegyen külön vámterület. Ha a kormány 
azt mondja, legyen közös vámterület, hát a parlament 
rámondja, legyen közös vámterület. A törvényhozók- 
nak önálló meggyőződésük nincs. Vagy haván is, azt 
akkor tagadják meg, mikor a kormány kivánja. A 
képviselőtestület ma nem a nép érdekét védi, nem a 
nép jólétének őre, hanem végrehajtó közege a kor- 
mány akaratának. Egy consorcium van itt az ország- 
ban, tagjai a legjövedelmezőbb pozíciókat foglalják 
el, kezükben van a pénz, hatalom és a sajtó, ezek- 
nek végrehajtó közege a képviselőtestület. 

Gyönyörű az az elmélet, hogy ha a nemzet nincs 
megelégedve sorsával, küldjön oly többséget az ország- 
gyűlésre, amilyen neki tetszik, amelyik megváltoztatja 

az ország politikáját. Ez volna az igazi alkotmányos- 
ság útja. De ez nálunk lehetetlen. Három oknál fogva 
lehetetlen. Először, mert nálunk nincs politikai erkölcs. 
A politikai feslettség rémséges arányokat öltött. A 
képviselők nem ismerik becsületbeli kötelességöknek 
megtartani azt, amit választóiknak megígértek. Egész 
sereg képviselő volt, kik választóiknak megígérték, 
hogy a quotát nem emelik fel. Mégis fölemelték. Most 
is van egész sereg képviselő, kik az önálló vámterü- 
let híveinek váltották magukat, azért választattak meg. 
•Mégis ellene fognak szavazni. Nálunk a választókat 
megcsalni nem bün, hanem élelmesség. Nem csak 
egyszerű képviselők, de pártvezérek, sőt egész pártok 
megcselekszik. Nincs semmi értelme, semmi súlya 
annak, hogy a képviselőket nyilvánosan tett fogadal- 
maik alapján megválasztják kerületeikben, ha. itt az 
országgyűlésben gyalázatosan hűtlenek lesznek fogadal- 
maikhoz. Másodszor lehetetlen, mert nálunk a kor- 
mány hatalma, befolyása pénzzel, kitüntetésekkel, 
javadalmak osztogatásával oly rettenetes nagy, hogy 
akarata ellenére a törvényhozásba oly többség nem 
jöhet, aminőt oda beereszteni nem kivan. Harmad- 
szor lehetetlen, mert a választási jogosultak száma 
az országban oly csekély, hogy azok az egész nemzet 
igaz akaratát nem is képesek tolmácsolni. Arra pedig 
a mai viszonyok között semmi reményünk nincs, 
hogy a maga rendes utján a politikai erkölcsök meg- 
javuljanak, a kormány hatalma korlátozassék és az 
általános választói jog behozassék. 

Csakugyan igaza van azon államtudományi irök- 
nak, kik azt mondják, hogy mai napság már nem a 
királyok niindenhatAságának, hanem ezen konsorciu- 
mobnak : a parlamentek mindenhatóságának kell határt 
szabni. Ma az igazi hazafiság, az igazi szabadelvüség 
azt követeU, hogy minden eszközzel módot kere$sünk 
ezen parlamenti többségek rettenetesen romboló és 
káros hatalmát ellensúlyozni és megtömi. 

Nincs tehát semmi lehetőség arra, hogy a mos- 
tani törvényhozás a netmet életföttéieleinek megvalósí- 
tására rendes alkotmányos utón és módon komoly kisérr 
letet tegyen. Az a konsorzium, mely a hatalmat kezé- 
ben tartja, a saját részéről semmi szükségét sem látja 
annak, hogy a létező állapotokon javítson vagy vál- 
toztasson, ö jól érzi magát, az országgal pedig nem 
törődik. 

Rendkívüli eszközökhöz kell tehát nyúlni az 
ország megmentésére, mert hogy az országot a fenye- 
gető szétzülléstöl meg kell menteni, az minden kér- 
désen fölül áll. 

Ebben az állapotban, melyben ma van az or- 
szág, tovább hagyni nem lehet. Azok, kik az ország 
sorsára befolyással bimak, a képviselők, ennek az 
állapotnak továbbfolytatását közönyösen nem nézhetik. 
A nemzet kárhoztatása nemcsak azokat éri, kik a bajt 
megteremtették, hanem azokat is, akik meg nem akadá- 
lyozták, mikor azt megakadályozni módjukban lett volna. 

A függetlenségi párt vállaira nehezedik tehíLt az 
ország megmentésének súlyos és sürgős feladata. A 
íü^etlenségi pártnak befolyása a nemzetre nagy, száma 
tekintélyes. A Tüggetienségi párt erős elhatározása se- 
gíthet csak az országon. De ennek az elhatározásnak 
rendühetetlennek kell lenni, mely ingadozást nem tür, 
alkuvást nem ismer. A függetlenségi párt komcly akció- 
jával figyelmessé kell tenni a királyt, hogy itt egy 
könnyelmű, ledér érdekeket hajhászó többség és kor- 
mány tartja kezében a hatalmat, mely végkövetkez- 
ményeihen az ország és f^edelem romlására fog ve' 
zetni. Ha már nincsenek a királynak igaz tanácsosai, 
legyünk tanácsosai mi. A nemzet képviselői és kirá- 
lyunk alattvalói vagyunk. A nemzet és király iránti 
hűségünk parancsolólag követeli tőlünk, hogy midőn 
veszedelemben látjuk a nemzetet és királyt, emeljük 
fel szavunkat. Ha nem teszszük, a hűtlenség rettene- 
tes bűnébe esünk nemzet és király iránt. Igen helye- 
sen beszélt Deák Ferencz 1861. jun, 12-én, midőn 
monda: 

„Nem osztozom azon nézetben, hogy mi a feje- 
delemnek tanácsokat ne adjunk. Legkeserűbb pana- 
szuk a népeknek, hogy a fejedelemnek nincsenek jó 
tanácsadóik. A nemzet képviselői vannak hivatva arra, 
hogy a jó tanácsot, útbaigazítást tartózkodás nélkül ki- 
jelentsék a legfőbb hatalom előtt". 

Ugyancsak akkor, ugyancsak Deák Ferencz még 
ezeket is monda : 



-abyGoo»^lc 



32 

„Azt beszélik, ne adjunk mi tanácsot Ö felségé- 
nek, Ferencz Józsefnek, tudhatja ö maga is, mit kell 
cselekedni saját érdekében. De nézetem szerint leg- 
nagyobb bajunk éppen az, hogy maga Ö felsége sem 
tudja gyakran, mit kelljen cselekedni". 

Tökéletesen igaz. A király nem lehet teljesen 
tájékozva az ország bajairól ; nincs módjában a nép- 
pel való folytonos érintkezés; millió gondja, roppant 
elfoglaltsága meg sem engedik, hogy a magyar nem- 
zet vérző sebeit behatóan vizsgálgassa, azok kutforrá- 
sait kifürkészsze, azok orvoslásairól gondoskodjék. 
Ezeket az Ö tanácsosainak volna kötelességük meg- 
tenni, de ha a tanácsosok akár roszlelküségböl, akár 
tudatlanságból, akár gyávaságból nem teszik, akkor a 
képviselőknek küldőik iránti szent kötelességük azt meg- 
tenni. 

„Akarom a magyar korona népeit minden tekin- 
tetben kielégíteni s ha e végből személyemhez fordulnák^ 
02 csak a bizalomnak a jele" — igy szólott az ural- 
kodó 1865-ben az ország prímásához, ki öt üdvözölni 
ment a budai várlakba. 

Kezdjen tehát a függetlenségi párt — mert ütött 
az utolsó óra — egy öntudatos, kiméíetlen akciót, de 
ne az uralkodó ellen, aki igy beszéí, hanem annak 
tanácsosai ellen, kik akadályozzák a nemzet jogainak 
érvényesülését. 

Aki oly bölcs tudott lenni, mint uralkodónk 
1867-ben, aki belátta, hogy a múlttal szakítani kell 

teljesen és végképen, aki belátta, hogy a bajok orvos- 
lását az alkotmányos jogok tiszteletben tartásában 
lehet keresni egyedül : annak a bölcsessége ebhen az 
egy tényben nem merülhetett ki egészen. Aki egyszer 
bölcsen cselekedett, az tud még másodszor is böl- 
csen cselekedni. Aki nem ragaszkodott az októberi 
diplomához és a februári pátenshez, mert belátta, 
hogy azzal a népek megelégedését el nem érheti, az 
nem fog ragaszkodni a dualizmushoz sem, ha belátja, 
hogy ez nem alkalmas alap arra, hogy a két biroda- 
lom népeinek boldogságát azon fölépithesse. 1867-ben 
voltak államférfiak, kik buzditották a bölcs elhatáro- 
zásra az uralkodót, most is csak állemférfiakra van 
szükség, kik buzdítsák és bátorítsák egy második 
bölcs elhatározásra. Az első lépés megtörtént 1867-ben, 
meg kell történni a második lépésnek is. Az abszolu- 
tisztikus és reakcionárius rendszerről átmenni a dua- 
lizmusra, nagyobb lépés volt, mint a dualizmusról 
átmenni a tiszta perszonál unióra. 

De a mi államférfiaink éppen az ellenkezőt cse- 
lekszik. Andrássy Gyula grófot elküldik Bécsbe Ö 
felsége személye körüli miniszterének. Ez a tárca leg- 
fontosabb valamennyi tárcák között, a mi mai poli- 
tikai viszonyaink között. Ez a miniszter érintkezik 
leggyakrabban a királylyal. Ennek a miniszternek 
volna a feladata: a nemzet bajairól tájékoztatni, kíván- 
ságaival megismertetni és aspirációinak megnyerni — 
a királyt. 



-abyGoo»^lc 



34 

No, hiszen szépen teljesítette Andrássy Gyula 
gróf ebbeli feladatát. Olvassuk csak el, miféle taná- 
csokat adott ö a felséges úrnak »Az 18ö7-iki kiegyez- 
kedésrö!" írott könyvében : 

„A függetlenségi párt programmja magában hordja 
a monarchia végső felbomlásának a csiráját, tehát 
kárhoztatni valö. Mindenképen silány és veszedelmes 
a tartalma," 

Azután ezt mondja: 

„A rév, melyben most vagyunk, bütos. Az uj 
kikötőnek, melybe a függetlenségi párt akar vezetni, 
előnye csak abban áll, hogy pillérei, hogy falai nem- 
zeti színekkel vannak festve, egyébként azonban keve- 
sebb biztosságot nyújt annál, a melyet kedveért el 
kellene hagynunk," 

Azután igy végzi: 

„Nemzetünk üdve követeli, hogy a mai rend- 
szer fentartásához és megerősítéséhez ragaszkodjunk." 

Ilyen tanácsokat adott az a férfi a királynak, 
kit a magyar nemzet, mint felelős müüszterét oda- 
küldi tanácsosul a fejedelem oldala mellé. Hideg bor- 
zadály futja végig az ember minden idegét, midőn 
ezen rettenetes tanácsokat halijai 

Egy nemzet önállásra való törekvése „silányság", 
„veszedelmes"! Szörnyűség, még csak engondolni is ! 

A magyar nemzet felelős minisztere ilyen ta- 
nácsokat ad a magyar királynak ! És mi a királyt, az 
uralkodó házat támadjuk, mert nem engedik ér- 

vényesülhetni a magyar nemzet jogait ! Hallatlan 
állapotok! Hátha ezerszer alkotmányosabb fejedelem 
volna a király, mint a milyen most, hátha ezer- 
szer jobban ragaszkodnék a magyar nemzethez, 
mint ahogy ragaszkodik most, tehetne-e mást, — 
mint alkotmányos fejedelem — tehetne-e mást, mint 
amit tesz, midőn ilyen meggondolatlan gyerek-embe- 
reket küldünk hozzá tanácsosokul a nemzeti ügy 
képviseletére 1 

Boldogult Andrássy Gyula gróf nem hitte volna, 
hogy fia az ISéS-iki törvényekről, melyeknek ö kép- 
viselője volt, igy fog valaha nyilatkozni. A függet- 
lenségi párt programmja az ISi'S-ik törvények épség- 
ben való fentartását jelenti. Az tehát sem nem silány, 
sem nem veszedelmes. A politikai éretlenség rette- 
netes foka kell ahhoz, hogy valaki az ISéS-iki tör- 
vényekről igy mer beszélni. Olvassa el Andrássy 
Gyula gröf, amit atyja 1861. év elején gróf Teleky 
Lászlónak mondott: Ö Magyarország és a dinasztia 
kibékülését óhajtja. Hozzá tette azonban, hogy ha 
ugy alakulnának a viszonyok, hogy a forradalom 
elkerülhetetlenné válnék, ő is ott lesz a többiek 
között. Ezt mondjuk mi is, amit gróf Andrássy Gyula 
mondott. Mi Magyarország és a dinasztia együttélését 
óhajtjuk tiszta szivünkből, de ha kiderülne az, 
hogy Magyarország önálló államisága — ami nélkül 
nincs élet egy nemzetre nézve — a dinasztia ellen- 
állása miatt nem szerezhető meg s a forradalom 

kikerülhetetlenné válnék, no hát, mi is ott leszünk 
a többiek között. 

Ez a nyilatkozat nem tette Andrássy Gyulát kor- 
mányképtelenné, miniszterelnök lett ; minket sem fog^ 
akadályozni abban, hogy kormányra juthassunk. 

Rettenetes tévelygések hálójába került ez a sze- 
gény nemzet ! Oh, vajha lesz-e belőle menekülés ? 
Lesz! De csak egy esetben. Ha a függetlenségi párt 
a tettek terére lép. Akciót indit, nem olyat, melyet a 
felhevülés vagy múló szenvedély szült, hanem a 
melyet komoly, öntudatos megfontolás állapitott meg, 
melynek minden következményeivel leszámolt, melyet 
megbénítani semmi föltételek alatt nem enged s mely- 
nek célja: megbuktatni, lehetetlenné tenni minden 
kormányt, mindaddig, mig a nemzet jogai érvénye- 
sülhetést nem nyernek. 

De ebbe az akcióba nem szabad belevegyiteni 
az uralkodó személye ellen semmi ellenszenvet. Söt 
minél erélyesebben óh&ilnnk a nemzet jogos aspirációi- 
nak megvalósulásán dolgozni, az uralkodó személye 
iránti rokonszenvünket annál inkább ki kell mutat- 
nunk. Ha a nemzet jogos követeléseibe belevegyül 
a király iránti ellenszenv hangja is, ez csak gyöngiü 
a harcot, de ha a küzdelem hevéből, melyet az or- 
szág jogai mellett vivunk, kisugárzik a király iránt 
érzett szeretet melege is, ez elősegíti küzdelmünket s a 
király szivét elfordítja hizelgö, gonosz tanácsosaitól. 

Nem az ellenállás erejének gyengülését jelenti 
ez. Hanem az ellenállás hatékonyságának a fokozását. 
Az ellenállásnak kérlelhetetlennek kell lenni. Az ellen- 
állás szent jogának köszöni minden nép a szabad- 
ságát. Küzdelem nélkül nincs győzelem. Önállóak 
nem lehetünk soha, ha a szolgaság béköit le nem 
akarjuk rázni magunkról. 

Én hü alattvalója vagyok királyomnak. Óhajtom 
az uralkodóház boldogságát. Az európai államalaku- 
sok olyanok, hogy egy önálló, független nagy ma- 
gyar birodalom a Habsburg dinasztia uralkodása alatt 
— nekem ideálom. De ha ezt a hűséget csak ugy 
tarthatnám fel, ha lemondanék hazám önálló állami- 
ságára való törekvésemről, no hát akkor nem len- 
nék hü alattvalója — Isten engem ugy segéljen. De 
■erre nincs szükség. Mert aki feladja hazánk függet- 
len államisága iránti törekvését, épen az lesz hüielen 
királya iránt — megdönthetetlen lévén az az örök igaz- 
ság, hogy a Habsburg-dinasztiának csak ugy van 
jövője és jövőjének csak akkor van biztonsága, ha 
egy erős, egységes, független magyar- birodalomra ta- 
ni aszkodhatik. Ebben van épen a végzetes tévedés, 
hogy eziránt nem vagyunk teljesen tisztában. Nem 
abban rejlik az alattvalói hűség, hogy térdet, fejet 
hajtunk még oly intézkedések előtt is, melyek hazánk 
s igy egyúttal uralkodóházunk romlására is vezet, 
hanem abban, hogy ellene mondjunk és megakadá- 
lyozzunk — még királyunkkal szemben is — min- 



-abyGoo»^lc 



den oly intézkedést, mely veszeddmet hoz hazánkra és 
királyunkra egyaránt. 

Mi a nemzet képviselői vagyunk. Választóink 
elött kihirdettük, hogy az ország ügyei rósz kezekben 
vannak, romlásba viszik a nemzetet. Választóink meg- 
értettek bennünket, helyeselték nézeteinket s ide küld- 
tek a törvényhozásba, hogy vegyük ki az ország 
ügyeit a hatalmon lévő emberek kezéből s akadá- 
lyozzuk meg a rombolás továbbterjedését. Nekünk 
tehát választóinkkal szemben elvállalt szent kötelessé- 
günk, kivenni a kormány kezéből a hatalmat s meg- 
akadályozni az ország anyagi pusztulását. Mikép ve- 
gyük ki a hatalmat a kormány kezéből — az a tak- 
tika dolga, mit a mindennapi események állapítanak 
meg. Azt a választó-polgárok elő nem Írhatják, de 
megnyugosznak minden fegyvernemben, ha azt fér- 
fias elhatározással, bátran és kitartással kezeljük — 
jogaink visszaszerzésének érdekében. 

Be azt már nem értik a mi küldőink, ha kímél- 
jük azokat, kik — saját állításaink szerint — rom- 
lásba viszik az országot. Azt már nem értik, ha mi 
nem az országot, hanem a parlamentarizmust féltjük. 
Ha az ország elpusztul, az nem baj, de ha a parla- 
ment méltóságán csorba esik, az már baj. Csupa 
parlamenti illemből teszszük tönkre az országot. 

Mig a mi ellenzékeskedésünk nem nyilatkozik meg 
másban, mint csupán szépen hangzó dikciókban, ve- 
zércikkekben és röpiratokban, azt csak nevetik a kor- 

mányférüak. Ellenzéket ök is akarnak, de csak olyan 
eüenzéket, mint mi vagyunk, amely mellett zavartala- 
nul és vigan élhetik az életet. 

Más nemzetek opposiciói ezt már régen belátták. 
Azért más nemzetek opposiciói el is dobták a régi 
fegyvereket. Keresnek maguknak hatékonyabb fegyve- 
reket — az idö és alkalom szerint. Tenni kell nekünk 

Hogy vannak sokan, akik a mai politikai rend- 
szer mellett is igen jól érzik magukat, azt nem lehel 
tagadni. Miniszterek, nagyállásu hivatalnokok, ban- 
károk, nyugdijasok, jól fizetett ujságirők — nem 
panaszkodnak. Söt lármáznak és ujonganak. Mig a 
nemzet nagy zöme hallgat és szenved. 

Birka nemzet az, mely ily birka türelemmel nézi 
pusztulását, csak azért, hogy telhetetlen kolomposai- 
nak lehetővé tegye a békés legeiést. 

Itt van Kossuth Lajos születése száz éves for- 
dulójának megünneplése. A kormány nem akar részt 
venni benne. Nem azonositja magát a nemzet érzel- 
meivel. Bármennyire iparkodjék a magyar nép kife- 
jezést adni érzelmeinek, az ünnepély nem lehet oly 
impozáns, nem lehet oly általános, ha az államhata- 
lom s annak ezer különféle közege távol tartja attól 
magát. A világ semmiféle országában meg nem tűr- 
nék azt, hogy a kormány ellentétbe helyezze magát 
a nép legszentebb érzelmeivel. Nekünk sem volna 
szabad tümi. Ha megtűrjük, azért nem a nemzetet 
kell kárhozhatni, hanem kárhoztatni kell műiket, kik 

a nemzetet képviselik. Azért küldött ide bennünket 
a nemzet, hogy jogait megvédjük, becsületén sérel- 
met ejteni ne engedjünk, hazafias aspirációinak tisz- 
teletben tartását megköveteljük. Ha ez meg nem tör- 
ténik, ugy annak egyes egyedül mi vagyunk az okai, 
a képviselők. 

Az a kormány, mely nem osztozik a nemzet 
legszentebb érzelmeiben, az a kormány a nemzetet 
hiven nem képviselheti. Az a kormány pedig, mely 
nemzetét hiven nem képviseli, az ország ügyeit sem 
vezetheti. Ennek csak természetes következménye volna, 
ha a függetlenségi párt elhatározná, hogy annak a kor- 
mánynak — már csak ezen egyetlen tetteért is — a tör- 
vényhozásban lehetetlenné teszi további fenmaradását. 

Igaz, ehhez nagy elszántság, erös elhatározás 
kellene. De hát nagy dolgokat nagy elszántság, erös 
elhatározások nélkül nem is lehet csinálni. Nag^' 
elszántság és erÖs elhatározás nélkül folyni fognak az 
. ország dolgai ezután is abban a nyomorúságos meder- 
ben, amelyben eddig folytak — a magyar államiság 
teljes szétzülléseig. 

Aztán a képviselőséggel nagy kötelességek jár- 
nak. Nem szórakozni a képviselőházi folyosókon, nem 
enyelegni a miniszterekkel — küldött ide a magyar nép, 
hanem nehéz, súlyos, hazafias kötelességek teljesíté- 
sére. Ezeket a kötelességeket teljesíteni kell. Teljesí- 
teni kell, élve vagy halva, de teljesíteni kell. 

Eddig ébren tartottuk a nemzet lelkiismeretét s 

nem hagytuk megszakadni a nemzeti függetlenség esz- 
méjének életfolytonosságát. Ez is szép dolog, de nem 
elég. Mert míg az eszme megvalósulhat, — tőlünk 
nem függő események fölmerülése által — addig a 
nemzet a mai politikai rendszer mérges kinövéseibe 
belehalhat. A nemzeti állami önállóság hangostatása 
szép dolog, de annak puszta hangoztatása ma már 
nem elég. Az elvfentartás folytonos, de üres ismétlése, 
a katasztrófának muzulmáni fátumszerü bevárása — 
nem elég. Tenni kell. A türelem semmittevéssel 
párosulva — halál, a küzdelem, kitartással párosulva 
— győzelem. A várakozás rajtunk nem segit, mert 
a mannák kora már lejárt. Tenni kell. Politikában 
nincs veszélyesebb dolog, mint a habozás. Aki rálép 
a politika útjára és nem tudja, merre menjen, az el 
van veszve. 

„Csak a bolondok határozatlanok" — ez volt 
Katalin cárnö jelszava. Én meg azt mondom, hogy 
aki a követendő politikára nézve nincs tisztában magá- 
val, az hagyjon békét a politikának. Az erélytelen, 
határozatlan, ingadozó politikus, legyen az különben 
bármily becsületes és nemes szivü ember, több bajt 
szerezhet az országnak, mint a leggonoszabb lelkü- 
letű ember. A habozás elveszít. Tenni kell. 

Napóleon herceg, a francia császár megbízottja, 
midőn Kossuth Lajos a magyar ügy érdekében nála 
járt, ezeket mondta Kossuth Lajosnak : 

„Arra szüksége van Európának, hogy ahol most 

a Habsbui^-ház uralkodik, ott egy hatalmas ország 
álljon. Ha önök azt hiszik, hogy a magyar van hi- 
vatva e hatalon magkövét képezni — mindenek felett 
szükséges, hogy a magyar nemzet több életrevalóságot 
mutasson, mint eddig mutatott. Oly léha, passzív, birka- 
türelmű s a legkisebb spontaneitásban szűkölködő 
nemzetnek, minőnek a magyar mutatta magát, nem 
lehet számhavétetni Európa politikájában. A multak di- 
csőségén élődni az elvénhedt nemzetek dolga — aki 
életre vágyik, fiatal életerőt kell mutatni." 

0gy van. Mi élni akarunk — s mert élni aka- 
runk, meg kell mutatnunk, hogy megvan bennünk 
az erö is, az akarat is, mely önálló nemzeti életre 
képesít. Ne a multak dicsőségén élősködjünk, hanem 
tegyük dicsövé a jelent, hogy méltók lehessünk a 
multak dicső emlékeihez. Ne azon keseregjünk mi 
most, mennyi törvényünk van a múltban, melyek 
minket az önálló állami életre jogosítanak s ne azért 
követeljük állami függetlenségünk helyreállítását, mert 
régi törvényeink vannak, mert hivek akarunk lenni 
Ösi hagyományainkhoz, mert a múlt elévülhetien jogai 
mellettünk szólnak, — nem — hanem azért, mert 
élni akarunk, állami önállóság nélkül pedig élni nem 
tudunk és nem is akarunk. A nemzet akarata : a tör- 
vény. Ennek a törvénynek alapján követeljük szabad 
rendelkezési jogaink érvényesülését az állami élet 
minden terén s ennek a törvénynek az alapján fog- 
juk is azt megszerezhetni. 

Szent István koronájának országait egy magyar, 
önálló független birodalommá koronás királyunkkal 
egyetértöleg fogjuk megalkotni — minden látható 
nehézség dacára. Ezen hitünkben és meggyőződé- 
sünkben semmi sem fog megingatni, mindaddig, mig 
az utolsó szó nincs kimondva, mig annak megvaló- 
sítása a gyakorlati életben lehetetlennek nem bi- 
zonyult. 

Eddig ez nem történt. Söt számos példa van 
arra, mely az ellenkezőt bizonyítja. 

A csehek évek óta a legnagyobb következetes- 
séggel folytatják az ellenállás kifejtését nemzeti jo- 
gaik elismerése végett. Mikor megkezdték akciójukat, 
megbotránkozás fogadta őket. Aztán mi lett a követ- 
kezménye ? Az lett a következménye, hogy ö felsége 
meglátogatta őket, megdicsérte hazaíiságukat, amit az 
elölt nem tett, nagy nemzeti alapitványohoz jutottak, 
milliókat kaptak hasznos beruházásokra, leszállították 
a quotájukat s végül kapnak egy sokkal előnyösebb 
gazdasági kiegyezkedést, mint amilyen eddig volt! 

Ha ennyi áldás fakad egy maroknyi oppositio 
ellenállási akciójának nyomába, mit érhetnénk mi el, 
ha Magyarország legnagyobb ellenzéki pártja komolyan 
elhatározná magát hazafias ellenállásra és ez ellenál- 
lás minden következményére. 

Ezzel a függetlenségi párt nemcsak hazájának 
tesz nagy szolgálatot, de az uralkodóház érdekében 

is dolgozik. Az ellentétek kiegyenlítése nemcsak Magyar- 
ország érdekében van, hanem az uralkodóház érde- 
kében is. Midőn Magyarország állami önállóságának 
helyreállitását köveleljük, azt az uralkodóház érde- 
kében is teszszük. Ha a magyar birodalom az önálló 
államok minden kellékével fölruháztatik, a nemzet 
meg lesz elégedve, teljes odaadással és lelkesedéssel 
csoportosul az uralkodóház mellé s az uralkodóház 
jövőjéről sokkal jobban lesz gondoskodva, mint bármi 
által, amit m'ost neki hígvelejű udvaroncai tanácsol- 
gatnak. 

Midőn a függetlenségi párt elveinek keresztül- 
viteleért harcol, nem az uralkodóház ellen harcol. 
Keresi azt a módot, mikép lehet az osztrák császár 
és magyar király között az érdekellentéteket kiegyen- 
líteni, mikép leket oly helyzetet teremteni, mely mind 
az uralkodóház, mind a nemzet megélhetését és bol- 
dogulását biztosítaná. Ezt a módot meg kell talál- 
nunk, ezt a helyzetet meg kell teremtenünk. Ausztria 
és Magyarország között oly állandó szövetséget kell 
teremtenünk, mely a kölcsönös állami önállóság tisz- 
teletbentartása mellett a két birodalom népeit meg- 
nyugtatja, kielégíti és az uralkodóház hatalmi állását 
biztosítja. 

Nem akarunk mi Ausztriától elszakadni. Nem 
akartak 1848-ban sem. Ö felsége többi országai és 
tartományaival békés egyetértésben akartak élni az 
1848-iki törvények megalkotói. Békés egyetértésben 

akarunk élni mi is. De ennek a bebizonyítására nem 
szükséges állami létünkről lemondani. Örült, tartha- 
tatlan politika az, mely a két birodalom egyik népé- 
nek a fentaHdsát a másik nép tönkretételével gondolja 
csak biztosithatni. 

A végzetes szerencsétlenség nálunk mindig az volt, 
hogy az uralkodóháznak gyönge, félénk, vagy rossz- 
indulatú tanácsadói voltak. A dinasztia érdekének soha- 
sem lett volna szabad Magyarország érdekével összeüt- 
közésbe jönni, de a hatalom kezelői mindig ugy alakítot- 
ták a tényeket, hogy ez az igazság hol a nemzet, hol az 
uralkodó előtt vált kétségessé. Az uralkodó megtagadta 
a nemzet jogait, mert ugy befolyásolták, hogy e jogok 
teljesítése az uralkodóra nézve veszedelemmel jár, a 
nemzet pedig ezt tapasztalva, ellenségét látta az ural- 
kodóban. Az érdek pedig egy és ugyanaz volt, de a 
rossz tanácsadók mindig azon voltak, hogy ez az 
igazság nem mehetett át a közérzületbe. 

ö felségének ma is ilyenek a tanácsadói. Félén- 
kek és gyávák. Hivatásuknak nem tudnak megfelelni. 
Egyik napról a másik napra való megélhetés képezi 
összes államférfiúi bölcseségüket. A történelem, a 
múlt tanúsága tökéletesen elveszett reájuk nézve. 
Abból nem okultak. 

A függetlenségi pártra nehezedik tehát az ország 
megmentésének egész súlya. 

Mint sötét éjben derengő fénysugár, úgy hatott 
a függetlenségi párt augusztus 14-en hozott határo- 

zata. Kimondta a párt. hog\- a nemzetnek megélhe- 
tési érdekeit sem az 1896-ik évi Bánffy-Badeni-féle 
egyezmény, seiií annak most létesítendő módozatai meg 
nem valósítják; kimondta a párt, hogy a nemzetgaz- 
dasági g\'armati helyzetéből szabadulni akar és erre 
az idő d is érkvzett. Ennélfog\a elhatározta a párt, 
hogy a nemzet létérdeke felett most folyó alku ineg- 
vaUsitását meggátolni elengedhellen és alkut nem türö 
szent kötelességének tartja. 

Ez már tiszta, megérthető határozat. Csak meg 
is kell tartani. 

Ha a függetlenségi párt ezen határozatát becsü- 
letes komolysággal megtartja, uj korszak virrad az 
országra. Ha meg nem tartja, erkölcsi halálos sebet 
ejt magán. Helyesen jegyezte meg a függetlenségi 
párt hivatalos orgánuma, hogy midőn a párt e hatá- 
rozatot meghozta, magasztos feladatának színvonalára 
állott s e határozatával kihúzta hüvelyéből a kardot, 
melyet visszatenni — győzelem előtt — becsületlel 
többé nem lehet. 

Különös, hogy a függetlenségi pártnak ezen rop- 
pant horderejű határozata oly csekély hullámzást vert 
fel a közvélemény tengerén. Mintha nem is vennék 
komolyan. Igen különös, de meg van a természetes 
magyarázata. A Ghyczy-Tlsza-Apponyi-féle elvek, 
meggyőződések és határozatok nagy hangon való hir- 
detése és azok csúfos feladása után ugyan ki hinne 
még az ellenzéki elhatározások komolyságában ! Azok 

hazudozásai kiirtottak minden hitet a nemzet lelké- 
ből az ellenzékek komoly akcióba lépésének képes- 
sége iránt. 

Ezt a hitet vissza kell állitani ! 

A függetlenségi pártra hárult most a feladat, 
visszaállitani ezt a hitet a nemzet leikében. Vissza- 
állítani : hozott határozatának kérlelhetetlen ül való 
keresztülvitelével. 

A legközelebbi jövő meg fogja mutatni : képes 
leend-e ezen magasztos feladat teljesítésére a függet- 
lenségi párt ! 

Kossuth Lajos születésének századik évfordulóját 
ünnepeljük. Ne csak külsőségekben nyilványuljon ez 
az ünneplés, hanem adjunk neki belső tartalmat. Ne 
üres szavakkal, hanem tettekkel bizonyítsuk be, hogy 
mi az állami önállóság, a polgári szabadság és egyen- 
lőség feltétlen hívei vagyunk s addig többé nem tesz- 
szük le a fegyvert, mig ezek megvalósulása biztosítva 

